Blaze7451/Wiki-th-20250601 huggingface dataset:
ซูเฟนทานิล

ซูเฟนทานิล (Sufentanil) เป็นยาที่ถูกจัดอยู่ในกลุ่มยาบรรเทาปวดประเภทโอปิออยด์ ในหลายประเทศใช้ชื่อว่า Sufentanyl  
ซูเฟนทานิลถูกทำตลาดในชื่อทางการค้าที่แตกต่างกันหลายชื่อเช่น  ซูเฟนตา (Sufenta) ข้อบ่งใช้หลักของยาตัวนี้คือ ใช้บรรเทาอาการปวดในคนไข้วิกฤตบริบาลและคนไข้ผ่าตัดโดยใช้ในช่วงเวลาสั้นๆ  มันมีคุณสมบัติในการทำให้สงบช่วยบรรเทาปวด และระงับความรู้สึกในระหว่างการผ่าตักได้ดี

**ช่องทางการให้ยา**
โดยการฉีดเข้าเส้นภายใต้การดูแลของแพทย์อย่างใกล้ชิดเพราะยาตัวนี้มีผลข้างเคียงกดการหายใจ และอาจเป็นสาเหตุให้หยุดการหายใจได้
หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
ฟรีแวร์

ฟรีแวร์ (freeware) หมายถึงซอฟต์แวร์ที่สร้างขึ้นและสามารถนำไปใช้ได้ในทุกจุดประสงค์โดยไม่ต้องเสียค่าใช้จ่าย (เช่นราคาขายหรือค่าลิขสิทธิ์) ฟรีแวร์เป็นลักษณะก้ำกึ่งระหว่างซอฟต์แวร์พาณิชย์และซอฟต์แวร์โอเพนซอร์ซ คืออนุญาตให้กลุ่มผู้พัฒนามีส่วนร่วมในการสร้างซอฟต์แวร์ แต่ก็ไม่เผยแพร่รหัสต้นฉบับสู่สาธารณชนเพื่อรักษาความลับทางการค้า
ฟรีแวร์นั้นคล้ายกับแชร์แวร์ (shareware) คือสามารถใช้ได้ทุกจุดประสงค์เหมือนกัน แต่แชร์แวร์อาจมีระยะเวลาทดลองใช้และต้องเสียค่าใช้จ่ายเพิ่มเพื่อต่ออายุ หรือเปิดฟังก์ชันการใช้งานที่สมบูรณ์ และฟรีแวร์ต่างจากซอฟต์แวร์เสรี (free software) คือ ซอฟต์แวร์เสรีอนุญาตให้เปิดเผยรหัสต้นฉบับและอนุญาตให้ผู้อื่นนำไปพัฒนาต่อได้ ในขณะที่ฟรีแวร์ไม่อนุญาต

**อ้างอิง**

**ดูเพิ่ม**
 ซอฟต์แวร์เสรี- แชร์แวร์

หมวดหมู่:สัญญาอนุญาตซอฟต์แวร์
หมวดหมู่:การให้
การสมรส

การสมรส เป็นการรวมกันทางสังคมหรือสัญญาตามกฎหมายระหว่างคู่สมรสที่สร้างสิทธิและข้อผูกพันระหว่างคู่สมรสด้วยกัน ระหว่างคู่สมรสและบุตร และระหว่างคู่สมรสกับญาติโดยการสมรส นิยามของการสมรสแตกต่างกันไปในแต่ละวัฒนธรรม แต่โดยหลักแล้วเป็นสถาบันซึ่งความสัมพันธ์ระหว่างบุคคล ซึ่งมักเป็นความสัมพันธ์แบบใกล้ชิดหรือความสัมพันธ์ทางเพศ ได้รับการรับรอง เมื่อนิยามอย่างกว้าง การสมรสถูกพิจารณาว่าเป็นวัฒนธรรมสากล ในหลายวัฒนธรรม การสมรสถูกทำให้เป็นทางการผ่านพิธีแต่งงาน ในแง่ของการรับรองตามกฎหมาย รัฐเอกราชและเขตอำนาจอื่นส่วนมากจำกัดการสมรสไว้เฉพาะระหว่างคู่สมรสต่างเพศหรือสองบุคคลที่มีเพศภาวะตรงข้ามกันในสองเพศภาวะ (gender binary) และบางรัฐเอกราชและเขตอำนาจอื่นอนุญาตการสมรสที่มีภรรยาหลายคนได้ นับแต่ปี 2543 หลายประเทศและบางเขตอำนาจอื่นอนุญาตให้การสมรสเพศเดียวกันชอบด้วยกฎหมาย ในบางวัฒนธรรม แนะนำหรือบังคับให้มีการสมรสก่อนมีกิจกรรมทางเพศใด ๆ
บุคคลสมรสด้วยหลายเหตุผล มีทั้งทางกฎหมาย สังคม ลิบิโด อารมณ์ การเงิน จิตวิญญาณและศาสนา การสมรสสามารถกระทำในพิธีทางกฎหมายฝ่ายฆราวาส หรือทางฝ่ายศาสนาก็ได้ โดยปกติการสมรสสร้างข้อผูกพันที่เป็นนามธรรมหรือทางกฎหมายระหว่างปัจเจกบุคคลที่เกี่ยวข้อง บางวัฒนธรรมอนุญาตให้เลิกการสมรสได้ผ่านการหย่าร้างหรือการเพิกถอนการสมรส การสมรสที่มีคู่ครองหลายคนอาจยังเกิดขึ้นแม้จะมีกฎหมายประจำชาติก็ตาม
รัฐ องค์การ ฝ่ายศาสนา กลุ่มชนเผ่า ชุมชนท้องถิ่นหรือผู้เท่าเทียมกันสามารถรับรองการสมรสได้ มักถูกมองว่าเป็นสัญญา การสมรสตามกฎหมายเป็นมโนทัศน์ทางกฎหมายที่มองการสมรสว่าเป็นสถาบันของรัฐโดยไม่เกี่ยวข้องกับศาสนา ตามกฎหมายการสมรสของเขตอำนาจ การบังคับสมรส (forced marriage) มิชอบด้วยกฎหมายในบางเขตอำนาจ

**อ้างอิง**

หมวดหมู่:ครอบครัว
หมวดหมู่:ความเป็นญาติและการสืบเชื้อสาย
หมวดหมู่:สถาบันทางสังคม
หมวดหมู่:เพศภาวะ
เพิร์ล (แก้ความกำกวม)

เพิร์ล คำทับศัพท์จากภาษาอังกฤษว่า pearl หรือ Perl สามารถหมายถึง- ไข่มุก (pearl) อัญมณีชนิดหนึ่งมีลักษณะเป็นทรงกลมและแข็ง- ภาษาเพิร์ล (Perl) ภาษาโปรแกรมภาษาหนึ่ง

**ดูเพิ่ม**
 เพิร์ลฮาร์เบอร์
หลิน ซินหรู

หลิน ซินหรู (p=Lín Xīnrú; เกิด 27 มกราคม ค.ศ. 1976) หรือที่รู้จักกันในชื่อ รูบี หลิน (Ruby Lin) เป็นนักแสดงและนักร้องชาวไต้หวัน นักวิจารณ์บันเทิงชาวอเมริกัน เดเร็ค เอลลีย์ ยกย่องเธอเป็น "ราชินีละครโทรทัศน์ของไต้หวัน" 3 ปีหลังจากที่เธอเริ่มแสดงโฆษณาทางทีวี เธอก็มีชื่อเสียงทั้งในระดับประเทศและระดับภูมิภาคในชั่วข้ามคืนจากบทบาท เซี่ยจื่อเวย ในซีรีส์ทางโทรทัศน์เรื่อง องค์หญิงกำมะลอ (1998–1999) ได้รับความนิยมอย่างสูงในประเทศทางตะวันออกและตะวันออกเฉียงใต้ ทำให้เธอเป็นที่รู้จักทั่วเอเชีย 

**ประวัติ**
หลิน ซินหรูเกิดในเมืองไทเป ประเทศไต้หวัน เริ่มต้นถ่ายภาพยนตร์เมื่ออายุ 17 ปี โดยเริ่มจากการเป็นนางแบบสมัครเล่น จนกระทั่งจบการศึกษาจากมัธยมศึกษา จึงได้เป็นนางแบบเต็มตัว และได้เซ็นสัญญากับ Jessie and Jones Entertainment Ltd. ในวันเกิดเมื่ออายุได้ 20 ปี
ในปี 1997 หลิน ซินหรูมีชื่อเสียงอย่างมากในบทบาทของละครโทรทัศน์ องค์หญิงกำมะลอ ในบทขององค์หญิงจื่อเหวยเป็นที่รู้จักไปทั่วถึง จีน, ฮ่องกง และหลายประเทศในเอเชียตะวันออกเฉียงใต้ และในปี 2000 และ 2001 ได้รับเลือกให้เป็น 1 ใน 10 นักแสดงเอเชียยอดเยี่ยมสองปีติดกันก่อนเรียนระดับปริญญาโท
ในปี 2016 ได้สมรสกับ ฮั่ว เจี้ยนหัว มีบุตรสาวด้วยกัน 1 คนซึ่งทั้ง 2 ได้สนิทสนมกันมีข่าวกุ๊กกิ๊กด้วยกันมาตั้งสมัยเล่นซีรีส์เรื่อง เมโลดี้สะดุดรัก จนสุดท้ายทั้งสองก็ออกมาปฏิเสธก็ต่างคนห่างกันไปพักใหญ่จนในที่สุดทั้ง 2 ก็กลับมาได้เรียนรู้กันมากขึ้นในการเล่นซีรีส์เรื่อง หม่าฟู่หยา หัวใจเพื่อบัลลังก์ หลิน ซินหรู ได้เชิญให้ ฮั่ว เจี้ยนหัว มาเล่นละครด้วยกันก็ไม่ได้เล่นคู่กันทั้งนี้ในการเล่นซีรีส์เรื่องนี้ก็ทำให้ทั้งคู่ได้สนิทสนมกันจนได้สมรสกันในที่สุด

**ผลงานด้านการแสดง**
 ผลงานด้านการแสดงของ หลิน ซินหรู

**แหล่งข้อมูลอื่น**
  เว็บไซต์ของหลิน ซินหรู date=2006-01-16  (ภาษาจีน)-  Ruby Station(ภาษาจีน/อังกฤษ)-  Ruby Lin International Family date=2005-08-04 (ภาษาอังกฤษ)
หมวดหมู่:นักแสดงภาพยนตร์ชาวไต้หวัน
หมวดหมู่:นักร้องหญิงชาวไต้หวัน
หมวดหมู่:นักแสดงหญิงชาวไต้หวันในศตวรรษที่ 20
หมวดหมู่:บุคคลจากไทเป
จ้าว เวย์

จ้าว เวย์ (p=Zhào Wēi; เกิด 12 มีนาคม ค.ศ. 1976) หรือที่รู้จักกันในชื่อ วิกกี จ้าว (Vicki Zhao, Vicky Zhao) เป็นนักแสดงและนักร้องชาวจีน เธอมีชื่อเสียงไปทั่วเอเชียจากบทบาท เสี่ยวเยี่ยนจื่อ ("นกนางแอ่นน้อย") ในซีรีส์ทางโทรทัศน์เรื่อง องค์หญิงกำมะลอ (1998–1999) ตามมาด้วยภาพยนตร์ยอดนิยมหลายเรื่อง เช่น นักเตะเสี้ยวลิ้มยี่ (2001), สามก๊ก โจโฉแตกทัพเรือ (2008–2009), พลิกตำนาน โปเยโปโลเย (2008), โปเยโปโลเย ศึกรักหน้ากากทอง (2012) และ แก๊งม่วนป่วนฮ่องกง (2015) เธอเปิดตัวในฐานะผู้กำกับด้วยเรื่อง โซยัง (2013) ซึ่งประสบความสำเร็จทั้งในด้านรายได้และคำวิจารณ์

**ประวัติ**
จ้าว เวย์ เกิดและโตที่เมืองอู๋หู มณฑลอานฮุย ประเทศจีน จบการศึกษาจากสถาบันภาพยนตร์ปักกิ่ง ในปี ค.ศ. 2000 เป็นที่รู้จักกันดีหลังจากได้รับบท เสี่ยวเยี่ยนจื่อ นางเอกของเรื่องที่ทะเล้นแสนซุกซนจากซีรีส์ชุด องค์หญิงกำมะลอ แต่ในช่วงเวลาต่อมาได้ถูกวิพากษ์วิจารณ์อย่างแรงกับข่าวลือหลังจากที่ได้ขึ้นเดินแบบโดยใส่ชุดที่มีการตกแต่งด้วยธงของจักรวรรดิญี่ปุ่น(ในช่วงสงครามโลกครั้งที่ 2) ทำให้ไม่ได้รับการยอมรับจากชาวจีนนัก
แต่ภายหลังเธอก็ได้โด่งดังขึ้นมาอีกครั้ง และมีผลงานอีกมาก และเธอก็ได้รับการโหวตจากประชาชนทั่วประเทศจีนเป็นที่ 1 ว่า เป็นผู้หญิงที่มีความงดงามที่เป็นมาตรฐานแบบของจีน มากที่สุดในบรรดาดาราหญิงชาวจีนทั้งหมด
ต่อมาในต้นปี ค.ศ. 2010 มีข่าวลือว่าเธอได้ตั้งครรภ์มาได้ 5 เดือนแล้วกับนักธุรกิจหนุ่มชาวจีน โดยมีหลักฐานเป็นภาพถ่ายท้องของเธอที่ใหญ่ขึ้น

**ผลงาน**
เติมเจ็บเต็มอารมณ์ (1996)
*รักนี้ไม่มีกำมะลอ (1999)
*พายุดาบดวลสะท้านฟ้า (2000)
*so close (2002)
*พลิกตำนานโปเยโปโลเย (2008)
*สามก๊ก โจโฉแตกทัพเรือ (2008)
*มู่หลาน วีรสตรีโลกจารึก (2009)
*มังกรสร้างชาติ (2009)
*8 ดาบทรมาน 6 ดาบสังหาร (2010)
*Painted Skin: The Resurrection (2012)

**อ้างอิง**
  ประวัติ จ้าวเวย์ date=2006-11-20  ผู้จัดการออนไลน์ มุมจีน-  zhaoweinetfamily.com date=2011-04-22 -  schoolofzhaowei.com date=2006-08-12  -  Zhao Wei International English Forum date=2011-03-24 -  Zhao Wei Korean Forum date=2008-05-01 

**แหล่งข้อมูลอื่น**
  เว็บไซต์อย่างเป็นทางการ date=2006-08-12 -  ข้อมูลจาก IMDb-  เว็บไซต์แฟนคลับในประเทศไทย-  เพจคนรักจ้าวเวย์ไทยแลนด์
หมวดหมู่:นักแสดงจีน
หมวดหมู่:นักร้องหญิงชาวจีน
หมวดหมู่:นักแสดงฮ่องกง
หมวดหมู่:นักร้องฮ่องกง
หมวดหมู่:บุคคลจากมณฑลอานฮุย
หมวดหมู่:พุทธศาสนิกชนชาวฮ่องกง
หมวดหมู่:นักร้องจากมณฑลอานฮุย
เดกซ์โตรโพรพอไซฟีน

สูตรโครงสร้างเดกซ์โตรโพรพอไซฟีน 
เดกซ์โตรโพรพอไซฟีน  (dextropropoxyphene) เป็น ยาบรรเทาปวด ในกลุ่ม โอปิออยด์ ใช้บรรเทาปวดระดับเล็กน้อยถึงปานกลางและเป็นยาแก้ไอ (antitussive) ด้วย  มันสามารถใช้แก้ปวดระหว่างและหลังผ่าตัดได้   ใช้ผสมกับ อะเซทามิโนเฟน เป็นยาสูตรผสม โค-พรอกซามอล (co-proxamol) (ในสหรัฐอเมริกาชื่อ ดาร์โวเซต (Darvocet))
ออปติคัลไอโซเมอร์ คือ  ลีโวโพรพอไซฟีน (levopropoxyphene) เป็นยาแก้ไอ สูตรผสมคู่แข่งมันคือ โพรพอไซฟีน (Propoxyphene)
บางตำรับมีเดกซ์โตรพอไซฟีน (dextropoxyphene) ได้แก่: Distalgesic และ Doloxene.
หมวดหมู่:สารประกอบไดเมทิลอะมิโน
หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
หมวดหมู่:เอสเทอร์
หมวดหมู่:สารประกอบอะโรมาติก
วิกิพีเดีย:วันนี้ในอดีต/15 มกราคม

15 มกราคม:
- พ.ศ. 2302 (ค.ศ. 1759) – พิพิธภัณฑ์บริติชในกรุงลอนดอน ซึ่งปัจจุบันเป็นหนึ่งในพิพิธภัณฑ์ด้านประวัติศาสตร์และวัฒนธรรมของมนุษยชาติที่สำคัญและใหญ่ที่สุดในโลก เปิดให้สาธารณชนเข้าชม - พ.ศ. 2462 (ค.ศ. 1919) – โรซา ลุคเซิมบวร์ค (ในภาพ) และคาร์ล ลีพคเน็ชท์ สองนักสังคมนิยมผู้มีชื่อเสียงในเยอรมนี ถูกกลุ่มไฟรคอร์ทรมานและฆ่า- พ.ศ. 2486 (ค.ศ. 1943) – เพนทากอน อาคารสำนักงานที่จุคนได้มากที่สุดในโลก ใช้เป็นสำนักงานใหญ่ของกระทรวงกลาโหมสหรัฐ สร้างเสร็จสมบูรณ์- พ.ศ. 2544 (ค.ศ. 2001) – วิกิพีเดีย โครงการสารานุกรมเนื้อหาเสรีหลายภาษาบนเว็บไซต์ เปิดตัวอย่างเป็นทางการ- พ.ศ. 2552 (ค.ศ. 2009) – หลังยูเอสแอร์เวย์ เที่ยวบินที่ 1549 ชนฝูงห่านแคนาดาระหว่างบินไต่ระดับช่วงแรกจากนครนิวยอร์ก กัปตันเชสลีย์ ซัลเลนเบอร์เกอร์สามารถลงจอดฉุกเฉินในแม่น้ำฮัดสันได้สำเร็จ
ดูเพิ่ม: 14 มกราคม – 15 มกราคม – 16 มกราคม
จดหมายเหตุ – รายชื่อบทความวันนี้ในอดีต
ไดไฮโดรโคดีอีน

ไดไฮโดรโคดีอีน (Dihydrocodeine; ชื่อย่อ: DHC หรือ DF-118) เป็นยาบรรเทาปวดสังเคราะห์กลุ่มโอปิออยด์ ใช้แก้ปวดหลังการผ่าตัด อาการหายใจลำบาก หรือเป็นยาแก้ไอ  ถูกพัฒนาขึ้นมาในช่วงต้นปี ค.ศ. 1900  มีสูตรโครงสร้างทางเคมีและคุณสมบัติทางเภสัชกรรมใกล้เคียงกับโคดีอีน แต่มีฤทธิ์แรงกว่าสองเท่า และประมาณ 30% ของมอร์ฟีนที่ฉีดเข้ากล้ามเนื้อ   ถึงแม้ว่าไดไฮโดรโคดีอีนจะมีเมทาบอไลต์ที่มีฤทธิ์มากในรูปของไดไฮโดรมอร์ฟีน (dihydromorphine) และไดไฮโดรมอร์ฟีน-6-กลูคิวโรไนด์ (Dihydromorphine-6-glucuronide) มีฤทธิ์ประมาณ 100 เท่า แต่เมทาบอไลต์เหล่าก็ไม่มีผลในการรักษาเนื่องจากว่ามีปริมาณน้อยมาก

**ผลข้างเคียง**
เหมือนกับยาในกลุ่มโอปิออยด์ทั่วไปที่ดื้อยาง่าย และติดยาง่ายทั้งทางร่างกายและจิตใจหากมีการใช้ยาซ้ำหลายครั้ง  การใช้ยาตัวนี้จึงถูกควบคุมโดยกฎหมายอย่างเข้มงวด

**อ้างอิง**
 Rowell FJ, Seymour RA, Rawlins MD. Pharmacokinetics of intravenous and oral dihydrocodeine and its acid metabolites. Eur J Clin Pharmacol. 1983;25(3):419-24. - Schmidt H, Vormfelde SV, Walchner-Bonjean M, Klinder K, Freudenthaler S, Gleiter CH, Gundert-Remy U, Skopp G, Aderjan R, Fuhr U. The role of active metabolites in dihydrocodeine effects. Int J Clin Pharmacol Ther. 2003 Mar;41(3):95-106.
หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
หมวดหมู่:แอลกอฮอล์
หมวดหมู่:โอปิออยด์

สำหรับข้อมูลเพิ่มเติมของ โอปิออยด์ ดูบทความหลักที่ โอปิออยด์
หมวดหมู่:ยาบรรเทาปวด
หมวดหมู่:สารออกฤทธิ์ต่อจิตประสาท
หมวดหมู่:สารสื่อประสาท
ทรามาดอล

Tramadol HCl
ทรามาดอล (Tramadol) เป็นยาในกลุ่มโอปิออยด์ ใช้เป็นยาบรรเทาปวดสำหรับรักษาอาการปวดระดับปานกลางถึงระดับรุนแรง  เป็นสารสังเคราะห์ที่ไม่มีความสัมพันธ์กับโอปิออยด์อื่น  และออกฤทธิ์ที่ระบบ GABAergic, noradrenergic และ serotonergic  ทรามาดอลถูกพัฒนาขึ้นโดยบริษัทยาของ ประเทศเยอรมนี ชื่อ "Grünenthal GmbH" และทำตลาดภายใต้ชื่อการค้าว่า "ทรามัล" ® (Tramal)  Grünenthal มีสิทธิบัตรยาไขว้กับหลายบริษัท ยาตัวนี้จึงมีชื่อการค้าหลายชื่อ  ทรามาดอลมีทั้งรูปยาฉีดเข้าเส้น เข้ากล้ามเนื้อ และตำรับยารับประทาน   ทรามาดอลในท้องตลาดจะอยู่ในรูปเกลือไฮโดรคลอไรด์ คือ "ทรามาดอลไฮโดรคลอไรด์" (tramadol hydrochloride)

**อ้างอิง**
 Rossi, S (Ed.) (2004). Australian Medicines Handbook 2004 (AMH). Adelaide: Australian Medicines Handbook. ISBN 0-9578521-4-2.
หมวดหมู่:สารประกอบไดเมทิลอะมิโน
หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
หมวดหมู่:แอลกอฮอล์ตติยภูมิ
หมวดหมู่:ฟีนอลอีเทอร์
หมวดหมู่:สารประกอบเมทอกซี
รีบาวด์

รีบาวด์ (อังกฤษ rebound) เป็นศัพท์ทางกีฬาที่ใช้ในกีฬาหลายประเภทเช่น บาสเกตบอลและเน็ตบอล เรียกการจับลูกหลังการชู้ตลูกพลาด รีบาวด์ถือเป็นส่วนสำคัญหนึ่งในเกม เพราะสามารถนำไปสู่การเปลี่ยนมือระหว่างการรุกและรับ
ในบาสเกตบอล รีบาวด์ แบ่งได้เป็น- ออฟเฟนซิฟรีบาวด์ (offensive rebound) คือ ฝ่ายบุกที่ชู้ตลูกพลาดสามารถแย่งลูกกลับมาใหม่ได้ จึงสามารถชู้ตทำคะแนนได้อีก นอกจากนี้ถ้าผู้เล่นสามารถเคาะให้ลูกที่กำลังกระเด้งออกจากแป้นบาสให้เข้าไปในห่วงได้ก็ถือเป็นออฟเฟนซิฟรีบาวด์เช่นกัน- ดีเฟนซิฟรีบาวด์ (defensive rebound) คือ การที่ฝ่ายรับสามารถคว้าลูกไว้ได้หลังจากที่อีกฝ่ายหนึ่งชู้ตพลาด
สถิติเกี่ยวกับการรีบาวด์ เช่นจำนวนครั้ง หรือ จำนวนครั้งเฉลี่ยต่อเกม (rebound per game, RPG) มักมีการบันทึกเอาไว้ เป็นตัววัดประสิทธิภาพการเล่นที่ดีตัวหนึ่ง โดยเฉพาะผู้เล่นที่ยืนในตำแหน่งใกล้แป้น เช่น เพาเวอร์ฟอร์เวิร์ด และ เซ็นเตอร์ ในบาสเกตบอลเป็นต้น
__NOTOC__

**สถิติเกี่ยวกับรีบาวด์ในลีกเอ็นบีเอ**

**สถิติสูงสุดตลอดอาชีพการเล่น**

**จำนวนรีบาวด์**
# วิลท์ แชมเบอร์เลน (Wilt Chamberlain) - 23924 รีบาวด์ (14 ฤดูกาล)
# บิล รัสเซล (Bill Russell) - 21620 รีบาวด์ (13 ฤดูกาล)
# คารีม อับดุล-จับบาร์ (Kareem Abdul-jabbar) - 23924 รีบาวด์ (20 ฤดูกาล)

**จำนวนรีบาวด์เฉลี่ยต่อเกม**
# วิลท์ แชมเบอร์เลน (Wilt Chamberlain) - 22.9 RPG (14 ฤดูกาล)
# บิล รัสเซล (Bill Russell) - 22.5 RPG (13 ฤดูกาล)
# มอริส สโตกส์ (Maurice Stokes) - 17.3 RPG (3 ฤดูกาล)

**สถิติสูงสุดในฤดูกาลเดียว**

**จำนวนรีบาวด์**
# วิลท์ แชมเบอร์เลน (Wilt Chamberlain) - 2149 รีบาวด์ (ฤดูกาล 1960-61 กับทีมฟิลลาเดลเฟีย วอริเออร์)
# วิลท์ แชมเบอร์เลน (Wilt Chamberlain) - 2052 รีบาวด์ (ฤดูกาล 1961-62 กับทีมฟิลลาเดลเฟีย วอริเออร์)
# วิลท์ แชมเบอร์เลน (Wilt Chamberlain) - 1957 รีบาวด์ (ฤดูกาล 1966-67 กับทีมฟิลลาเดลเฟีย เซเว่นตี้ซิกเซอรส์)

**จำนวนรีบาวด์เฉลี่ยต่อเกม**
# วิลท์ แชมเบอร์เลน (Wilt Chamberlain) - 27.2 RPG (ฤดูกาล 1960-61 กับทีมฟิลลาเดลเฟีย วอริเออร์)
# วิลท์ แชมเบอร์เลน (Wilt Chamberlain) - 27.0 RPG (ฤดูกาล 1959-60 กับทีมฟิลลาเดลเฟีย วอริเออร์)
# วิลท์ แชมเบอร์เลน (Wilt Chamberlain) - 25.7 RPG (ฤดูกาล 1961-62 กับทีมฟิลลาเดลเฟีย วอริเออร์)

**แหล่งข้อมูลอื่น**
  databaseBasketball.com รวมสถิติ ดราฟ รางวัล และประวัติศาสตร์ ของเอ็นบีเอ
หมวดหมู่:บาสเกตบอล
จันทรา

จันทรา (Chantra) เป็นซีดีโปรแกรมที่รวบรวมซอฟต์แวร์ในลักษณะโอเพนซอร์ส พัฒนาต่อและใช้พื้นฐานจากโครงการ OpenDisc เปิดตัวเมื่อ กันยายน พ.ศ. 2548 ซึ่งแจกให้ใช้ฟรี สำหรับระบบปฏิบัติการไมโครซอฟท์วินโดวส์ พัฒนาและเผยแพร่โดยสำนักงานส่งเสริมอุตสาหกรรมซอฟต์แวร์แห่งชาติ (SIPA) โดยซอฟต์แวร์ทุกตัวได้ผ่านการคัดเลือก และปรับแต่งให้ใช้งานกับภาษาไทยโดยอาสาสมัครก่อนนำมาเผยแพร่ รุ่นเสถียรล่าสุดคือรุ่น 54.10
ตั้งแต่ 20 สิงหาคม พ.ศ. 2555 (วันที่แจ้งข่าว) โครงการนี้ได้ยุติการพัฒนา ด้วยเหตุผลว่าสำนักงานฯ ไม่จำเป็นต้องพัฒนาผลิตภัณฑ์ของตัวเอง ควรส่งเสริมผลิตภัณฑ์ของผู้ประกอบการแทน

**รายชื่อโปรแกรมในชุดซีดีจันทรา**

**ดูเพิ่ม**
 การเปรียบเทียบซีดีรวบรวมซอฟต์แวร์ฟรี เปรียบเทียบซีดี Chantra กับ TheOpenCD และ WinLibre

**อ้างอิง**

**แหล่งข้อมูลอื่น**
  เว็บไซต์โครงการสำหรับนักพัฒนา date=2009-03-24 -  เว็บบล็อกโครงการ Chantra date=2009-07-21 
หมวดหมู่:การแจกจ่ายซอฟต์แวร์เสรี
หมวดหมู่:ซอฟต์แวร์ไทย
หมวดหมู่:ซอฟต์แวร์เสรี
ผับเคม

สัญลักษณ์ PubChem
PubChem เป็นฐานข้อมูลของโมเลกุลเคมี ระบบนี้ถูกดูแลรักษาโดยศูนย์ข้อมูลเทคโนโลยีชีวภาพแห่งชาติ (National Center for Biotechnology Information-NCBI) ซึ่งเป็นของสถาบันสุขภาพแห่งชาติ (National Institutes of Health-NIH) ของประเทศสหรัฐอเมริกา PubChem ให้บริการฟรีโดยผ่านเว็บยูสเวอร์อินเตอร์เฟซ (web user interface)  PubChem จะมีข้อมูลส่วนใหญ่ของโมเลกุลขนาดเล็กซึ่งมีน้ำหนักโมเลกุลต่ำกว่า 500 สมาคมเคมีอเมริกัน (American Chemical Society) พยายามขอร้องให้รัฐสภาอเมริกันจำกัดการปฏิบัติงานของ PubChem เพราะไปก้าวก่ายงานบริการบทคัดย่อทางเคมี (Chemical Abstracts Service) ของสมาคม

**ฐานข้อมูล**
PubChem ประกอบด้วย 3 ฐานข้อมูลขั้นพื้นฐาน:- สารประกอบ (Compounds) 5.2 ล้านข้อมูล ประกอบด้วยสารประกอบเคมีบริสุทธิ์และสารประกอบเฉพาะ- สสาร (Substances) 7.7 ล้านข้อมูล  ประกอบด้วย ของผสมสารสกัด (extract)  สารประกอบเชิงซ้อน (complexes) และสารประกอบทั่วไป- รายงานการวิเคราะห์ทางชีวภาพ (BioAssay) กิจกรรมทางชีวภาพ (bioactivity) ที่เป็นผลจาก 176 โปรแกรม  

**ขอบเขตฐานข้อมูล**

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ
หมวดหมู่:เคมี
หมวดหมู่:เว็บไซต์
ดรักแบงก์

ดรักแบงก์ (DrugBank) เป็นฐานข้อมูลทางการแพทย์รวมเรื่องราวเกี่ยวกับยาจัดทำโดยมหาวิทยาลัยอัลเบอร์ตา (University of Alberta) โดยเน้นใช้งานให้เป็นแหล่งข้อมูลทางชีวสารสนเทศศาสตร์ (bioinformatics) และเคมีสารสนเทศศาสตร์ (cheminformatics) เชื่อมโยงรายละเอียดของตัวยา เช่นข้อมูลทางเคมี เภสัชวิทยาแลเภสัชกรรม ฐานข้อมูลปัจจุบันดูแลโดย เดวิด วิชาร์ต (David Wishart) ปัจจุบันมีข้อมูลมากกว่า 4,800 ข้อมูล ประกอบด้วย- ยาโมเลกุลเล็ก (small molecule drug) ที่ผ่านการอนุมัติโดยองค์การอาหารและยา (FDA) มากกว่า 1,000 ชนิด- ยาไบโอเทค (biotech drug) ที่ผ่านการอนุมัติโดย FDA 110 ชนิด- อาหารที่เป็นยา (nutraceutical) มากกว่า 100 ชนิด- ยาทดลอง (experimental drug) มากกว่า 3,200 ชนิด
นอกจากนี้มีข้อมูลลำดับโปรตีน อีก 15,000 ตัวที่เชื่อมโยงไปยังข้อมูลยาเหล่านั้น ยาแต่ละตัวประกอบไปด้วยข้อมูลมากกว่า 80 รายการ โดยกว่ากึ่งหนึ่งเกี่ยวกับข้อมูลทางยาและเคมีและอีกครึ่งเกี่ยวกับเป้าหมายยา (drug target) หรือข้อมูลโปรตีน 

**ดูเพิ่ม**
 PubChem

**อ้างอิง**

**แหล่งข้อมูลอื่น**
  เว็บไซต์ดรักแบงก์
หมวดหมู่:ยา
แอสซิสต์ (บาสเกตบอล)

ในบาสเกตบอล แอสซิสต์ ( assist) เป็นสถิติที่นับให้กับผู้เล่นที่ส่งลูกให้เพื่อนร่วมทีมทำคะแนนได้สำเร็จ โดยที่การส่งนี้มีส่วนสำคัญมากในการทำคะแนนครั้งนั้น อาจจะส่งลูกไปให้ผู้เล่นอื่นที่ยืนอยู่ในตำแหน่งที่ได้เปรียบอยู่แล้ว หรือช่วยให้ผู้เล่นคนนั้นได้เปรียบในการทำแต้ม ดังนั้นการนับแอสซิสต์อยู่ที่วิจารณญาณของกรรมการให้คะแนนด้วย
คนที่แอสซิสต์เก่ง ต้องยอมที่จะจ่ายลูกในขณะใดก็ตาม ไม่ใช้เพียงเพราะไม่สามารถเลี้ยงลูกต่อได้ หรือมีผู้เล่นฝ่ายตรงข้ามมาบีบหลายคน ตัวอย่างหนึ่ง คือ สเตฟอน มาร์เบอร์รี (Stephon Marbury) ซึ่งทำเฉลี่ยได้ 8 แอสซิสต์ต่อเกม แต่ทั้งเพี่อนร่วมทีมและทีมตรงข้ามต่างเห็นพ้องต้องกันว่า มาร์เบอร์รี เห็นแก่ตัวจะส่งลูกก็ต่อเมื่อโดนสถานการณ์บังคับเท่านั้น
ผู้เล่นที่ได้รับการกล่าวขานว่าเป็นผู้ที่แอสซิสต์ดีสุดคือ จอห์น สต็อกตัน (John Stockton) ด้วยสถิติสูงสุดตลอดกาลสูงถึง 15,806 แอสซิสต์และเป็นที่คาดว่าสถิติจะคงอยู่อีกนาน มาร์ค แจ็กสัน (Mark Jackson) ผู้เล่นสถิติอันดับรองลงมามีแอสซิสต์เพียง 10,334 เท่านั้น ผู้เล่นตำแหน่งพอยท์การ์ดมักมีแอสซิสต์สูงสุด ในขณะที่ตำแหน่งเซ็นเตอร์มักมีแอสซิสต์สูงสุด จะมีข้อยกเว้นเช่น วิลท์ แชมเบอร์เลน (Wilt Chamberlain) เซ็นเตอร์ที่เคยทำสถิติแอสซิลต์สูงสุดในฤดูกาลครั้งหนึ่ง แอสซิสต์นิยมวัดเป็นค่าเฉลี่ยต่อเกม (assist per game, APG) อีกค่าหนึ่งที่นิยมใช้วัดคือจำนวนแอสซิสต์ต่อเทอร์นโอเวอร์ (assist to turnover ratio) ซึ่งสามารถบอกได้ว่าส่งลูกพลาดมากน้อยแค่ไหน
ผู้เล่นที่มีชื่อเสียงเรื่องแอสซิสต์ เช่น จอห์น สต็อกตัน, แมจิก จอห์นสัน, มาร์ค แจ็กสัน, บ็อบ คอสสี (Bob Causy) , แกรี เพย์ตัน (Gary Payton) , เจสัน คิดด์ (Jason Kidd) , สตีฟ แนช (Steve Nash) , อัลเลน ไอเวอร์สัน (Allen Iverson) , สเตฟอน มาร์เบอร์รี, ออสการ์ รอเบิร์ตสัน (Oscar Robertson) , เควิน จอห์นสัน (Kevin Johnson) , บารอน เดวิส (Baron Davis)
สเตฟอน มาร์เบอร์รี และ ออสการ์ รอเบิร์ตสัน เป็นผู้เล่นเพียงสองคนในเอ็นบีเอที่ทำสถิติเฉลี่ยตลอดอาชีพการเล่นที่ 20 แต้ม 8 แอสซิสต์
__NOTOC__

**สถิติเกี่ยวกับรีบาวด์ในลีกเอ็นบีเอ**

**สถิติสูงสุดตลอดอาชีพการเล่น**

**จำนวนแอสซิสต์**
# จอห์น สต็อกตัน (John Stockton) - 15806 แอสซิสต์ (19 ฤดูกาล)
# มาร์ค แจ็กสัน (Mark Jackson) - 10334 แอสซิสต์ (17 ฤดูกาล)
# แมจิก จอห์นสัน (Magic Johnson) - 10141 แอสซิสต์ (13 ฤดูกาล)

**จำนวนแอสซิสต์เฉลี่ยต่อเกม**
# แมจิก จอห์นสัน (Magic Johnson) - 11.2 APG (13 ฤดูกาล)
# จอห์น สต็อกตัน (John Stockton) - 10.5 APG (19 ฤดูกาล)
# ออสการ์ รอเบิร์ตสัน (Oscar Robertson) - 9.5 APG (14 ฤดูกาล)

**สถิติสูงสุดในฤดูกาลเดียว**

**จำนวนแอสซิสต์**
# จอห์น สต็อกตัน (John Stockton) - 1164 แอสซิสต์ (ฤดูกาล 1990-91 กับทีมยูทาห์ แจ๊ส)
# จอห์น สต็อกตัน (John Stockton) - 1134 แอสซิสต์ (ฤดูกาล 1989-90 กับทีมยูทาห์ แจ๊ส)
# จอห์น สต็อกตัน (John Stockton) - 1128 แอสซิสต์ (ฤดูกาล 1987-88 กับทีมยูทาห์ แจ๊ส)

**จำนวนแอสซิสต์เฉลี่ยต่อเกม**
# จอห์น สต็อกตัน (John Stockton) - 14.5 APG (ฤดูกาล 1989-90 กับทีมยูทาห์ แจ๊ส)
# จอห์น สต็อกตัน (John Stockton) - 14.2 APG (ฤดูกาล 1990-91 กับทีมยูทาห์ แจ๊ส)
# ไอเซยา ทอมัส (Isiah Thomas) - 13.9 APG (ฤดูกาล 1984-85 กับทีมดีทรอยต์ พิสตันส์)

**อ้างอิง**
  databaseBasketball.com รวมสถิติ ดราฟ รางวัล และประวัติศาสตร์ ของเอ็นบีเอ
หมวดหมู่:บาสเกตบอล
ลำดับขั้นของยาต่อการตั้งครรภ์

ลำดับขั้นของยาต่อการตั้งครรภ์ (pregnancy category) เป็นการประเมินความเสี่ยงของทารกที่จะได้รับอันตรายจากสารเคมีที่เป็นยาจากการที่มารดารับประทานเข้าไปในระหว่างตั้งครรภ์ ไม่รวมอันตรายจากการที่ยาหรือเมทาบอไลต์ของยาที่มีในน้ำนม

**ในสหรัฐอเมริกา**
ในปี ค.ศ. 1979 ได้มีการจำแนกความเสี่ยงจากยาระหว่างการตั้งครรถ์ โดยการกำหนดลำดับขั้นอันตรายโดยการแบ่งยาเป็นกลุ่มๆ โดยมีรายละเอียดดังนี้:
ลำดับขั้นของยาต่อการตั้งครรภ์ ตามองค์การอาหารและยาสหรัฐ 
ลำดับขั้นของยาต่อการตั้งครรภ์A
ข้อมูลจากการศึกษาในคนไม่พบว่ามีอันตรายต่อทารกในครรภ์ 
ลำดับขั้นของยาต่อการตั้งครรภ์B
ข้อมูลจากการศึกษาในสัตว์ทดลองไม่พบอันตรายต่อลูกสัตว์ในครรภ์แต่ไม่มีข้อมูลในคน หรือ มีข้อมูลจากการศึกษาในสัตว์ทดลองพบว่ามีผลกระทบต่อลูกสัตว์ในครรภ์แต่ข้อมูลจากการศึกษาในคนไม่พบว่ามีอันตรายต่อทารกในครรภ์ 
ลำดับขั้นของยาต่อการตั้งครรภ์C
มีข้อมูลจากการศึกษาในสัตว์ทดลองว่ามีผลกระทบต่อลูกสัตว์ในครรภ์แต่ยังไม่มีข้อมูลจากการศึกษาในคน หรือ ยังไม่มีข้อมูลการศึกษาทั้งในคนและในสัตว์ 
ลำดับขั้นของยาต่อการตั้งครรภ์D
มีข้อมูลว่าจากการศึกษาในคนว่ามีผลกระทบต่อทารกในครรภ์แต่ประโยชน์ที่ได้รับจากการใช้ยายังเป็นที่ยอมรับได้อยู่ 
ลำดับขั้นของยาต่อการตั้งครรภ์X
มีข้อมูลชัดเจนว่ามีอันตรายต่อทารกในครรภ์ 

**อ้างอิง**
# http://www.prn2.usm.my/mainsite/bulletin/sun/1995/sun24.html date=2003-05-17 
#  Australian categories date=2005-11-24 
# Sannerstedt R, Lundborg P, Danielsson BR, Kihlstrom I, Alvan G, Prame B, Ridley E. Drugs during pregnancy: an issue of risk classification and information to prescribers. Drug Saf. 1996 Feb;14(2) :69-77. PMID 8852521.
หมวดหมู่:เภสัชวิทยา
ประเทศมอริเตเนีย

มอริเตเนีย (Mauritania; موريتانيا, pron; italic=yes หรือ Cengit; 𞤃𞤮𞤪𞤭𞤼𞤢𞤲𞤭; Gànnaar; Ganaar) หรือชื่ออย่างเป็นทางการว่า สาธารณรัฐอิสลามมอริเตเนีย (Islamic Republic of Mauritania; الجمهورية الإسلامية الموريتانية) เป็นประเทศในแอฟริกาตะวันตกเฉียงเหนือ มีชายฝั่งบนมหาสมุทรแอตแลนติกทางตะวันตก มีอาณาเขตทางตะวันตกเฉียงใต้จดประเทศเซเนกัล ทางตะวันออกและทางตะวันออกเฉียงใต้จดประเทศมาลี ทางตะวันออกเฉียงเหนือจดประเทศแอลจีเรีย และมีพรมแดนทางตะวันตกเฉียงเหนือติดกับพื้นที่ที่ประเทศโมร็อกโกยึดครอง คือเวสเทิร์นสะฮารา เมื่อพิจารณาตามพื้นที่แล้ว มอริเตเนียเป็นประเทศที่ใหญ่เป็นอันดับที่ 11 ในแอฟริกาและใหญ่เป็นอันดับที่ 28 ของโลก และร้อยละ 90 ของอาณาเขตตั้งอยู่ในทะเลทรายสะฮารา ประชากรส่วนใหญ่ประมาณ 4.3 ล้านคนอาศัยอยู่ในเขตอบอุ่นทางตอนใต้ของประเทศ โดยประมาณหนึ่งในสามกระจุกตัวอยู่ในเมืองหลวงและเมืองที่ใหญ่ที่สุดของประเทศคือนูอากช็อต ซึ่งตั้งอยู่ริมชายฝั่งมหาสมุทรแอตแลนติก
ประเทศมอริเตเนียตั้งชื่อตามราชอาณาจักรมอเรเตเนีย (Mauretania) ของชาวเบอร์เบอร์ยุคเก่า ซึ่งตั้งอยู่ในแอฟริกาเหนือภายในภูมิภาคอัลมัฆริบ ชาวเบอร์เบอร์ครอบครองมอริเตเนียโดยเริ่มตั้งแต่คริสต์ศตวรรษที่ 3 ชาวอาหรับภายใต้การนำของหัวหน้าศาสนาอิสลามแห่งเมยยาดได้ยึดครองพื้นที่นี้ในช่วงปลายคริสต์ศตวรรษที่ 7 โดยนำเอาศาสนาอิสลาม วัฒนธรรมอาหรับ และภาษาอาหรับมาใช้ ในช่วงต้นคริสต์ศตวรรษที่ 20 มอริเตเนียตกเป็นอาณานิคมของฝรั่งเศสโดยเป็นส่วนหนึ่งของแอฟริกาตะวันตกของฝรั่งเศส ได้รับเอกราชใน ค.ศ. 1960 แต่ตั้งแต่นั้นมาก็ประสบกับรัฐประหารซ้ำแล้วซ้ำอีกและยุคเผด็จการทหาร การรัฐประหารครั้งล่าสุดใน ค.ศ. 2008 นำโดยนายพลมุฮัมหมัด อูลด์ อับดุลอาซิซ เขารับสืบทอดตำแหน่งโดยมุฮัมมัด วะลัด อัลฆ็อซวานี หลังการเลือกตั้ง ค.ศ. 2019 ซึ่งถือเป็นการเปลี่ยนผ่านอำนาจอย่างสันติครั้งแรกของมอริเตเนียนับตั้งแต่ได้รับเอกราช
มอริเตเนียเป็นส่วนหนึ่งของโลกอาหรับทั้งในด้านวัฒนธรรมและการเมือง เป็นสมาชิกของสันนิบาตอาหรับและใช้ภาษาอาหรับเป็นภาษาราชการ ศาสนาประจำชาติคือศาสนาอิสลาม และประชากรเกือบทั้งหมดเป็นชาวมุสลิมนิกายซุนนี แม้จะมีอัตลักษณ์อาหรับแพร่หลาย แต่สังคมมอริเตเนียก็มีหลากหลายเชื้อชาติ  กลุ่มชาติพันธุ์สองกลุ่มในมอริเตเนียสะท้อนให้เห็นถึงการผสมผสานระหว่างเชื้อชาติ ภาษา และวัฒนธรรมอาหรับ-เบอร์เบอร์ ส่วนที่เหลืออีกร้อยละ 30 ของประชากรประกอบด้วยกลุ่มชาติพันธุ์ในสะฮารา
แม้จะมีทรัพยากรธรรมชาติมากมาย รวมถึงแร่เหล็กและปิโตรเลียม แต่มอริเตเนียก็ยังคงยากจน พื้นฐานเศรษฐกิจมาจากเกษตรกรรม ปศุสัตว์ และการประมงเป็นหลัก โดยทั่วไปแล้วประเทศมอริเตเนียถูกมองว่ามีประวัติด้านสิทธิมนุษยชนที่ย่ำแย่ และถูกตำหนิเป็นพิเศษต่อการคงอยู่ของความเป็นทาสในฐานะสถาบันในสังคมมอริเตเนีย โดยประมาณร้อยละ 10–20 ของชาวมอริเตเนียตกเป็นทาสใน ค.ศ. 2012 ถึงแม้ว่าจะได้มีการเลิกทาสใน ค.ศ. 1981

**ประวัติศาสตร์**
ประวัติศาสตร์มอริเตเนียเริ่มต้นตั้งแต่คริสต์ศตวรรษที่ 3 โดยมีอาณาจักรที่มีชื่อว่าราชอาณาจักรมอเรเตเนียของชาวเบอร์เบอร์ในยุคเก่า

**อ้างอิง**
  ประเทศมอริเตเนีย date=2011-09-26  จากเว็บไซต์กระทรวงต่างประเทศ

มอริเตเนีย
หมวดหมู่:ประเทศในทวีปแอฟริกา
หมวดหมู่:เผด็จการทหาร
หมวดหมู่:ประเทศที่ใช้ภาษาฝรั่งเศสเป็นภาษาทางการ
หมวดหมู่:ประเทศที่ใช้ภาษาอาหรับเป็นภาษาทางการ
หมวดหมู่:บทความเกี่ยวกับ ประเทศและเขตการปกครอง ที่ยังไม่สมบูรณ์
หมวดหมู่:รัฐและดินแดนที่ก่อตั้งในปี พ.ศ. 2503
หมวดหมู่:อดีตอาณานิคมของฝรั่งเศส
ดับเบิล-ดับเบิล

ดับเบิล-ดับเบิล (double-double) เป็นศัพท์ทางบาสเกตบอล ใช้เรียกผลงานซึ่งผู้เล่นสามารถทำสองอย่างจากห้าอย่างต่อไปนี้ คะแนน รีบาวด์ แอสซิสต์ สตีล และ บล็อก ได้อย่างน้อยเลขสองหลัก ที่พบบ่อยสุดคือทำได้ 10 แต้ม 10 รีบาวด์ ที่พบบ่อยรองลงมาคือ 10 แต้ม 10 แอสซิสต์
ดับเบิล-ดับเบิล เกิดขึ้นบ่อยๆ ในเกมหนึ่งมักมีผู้เล่นอย่างน้อยหนึ่งคนทำ ดับเบิล-ดับเบิล (โดยเฉพาะ 10 แต้ม 10 รีบาวด์) ซึ่งต่างจาก ทริปเปิล-ดับเบิล หรือ ควอดรูเปิล-ดับเบิล ซึ่งนาน ๆ จึงเกิดขึ้นครั้งหนึ่ง แต่ถ้าเฉลี่ยในหนึ่งฤดูกาลจะมีผู้เล่นจำนวนไม่มากที่สามารถทำเฉลี่ยได้ ดับเบิล-ดับเบิล (หมายถึงทั้งฤดูกาลมีคำเฉลี่ยสองในห้าอย่างได้เลขสองหลัก ไม่จำเป็นที่ทุกเกมในฤดูกาลต้องทำ ดับเบิล-ดับเบิล ตลอด)
ถ้าผู้เล่นสามารถทำสองในห้าอย่างอย่างน้อย 20 เช่น 20 แต้ม 20 รีบาวด์ จะเรียกว่า ดับเบิล-ดับเบิล-ดับเบิล (double-double-double) หมายถึงได้เป็นสองเท่าของ ดับเบิล-ดับเบิล ธรรมดา

**ดูเพิ่ม**
 ทริปเปิล-ดับเบิล- ควอดรูเปิล-ดับเบิล
หมวดหมู่:บาสเกตบอล
ทริปเปิล-ดับเบิล

ทริปเปิล-ดับเบิยย (triple-double) เป็นศัพท์ทางบาสเกตบอล ใช้เรียกผลงานซึ่งผู้เล่นสามารถทำสามอย่างจากห้าอย่างต่อไปนี้ คะแนน รีบาวด์ แอสซิสต์ สตีล และ บล็อก ได้อย่างน้อยเลขสองหลัก ที่พบบ่อยสุดคือทำได้ 10 แต้ม 10 รีบาวด์ 10 แอสซิสต์
ทริปเปิล-ดับเบิล เป็นตัวบ่งบอกถึงความสามารถรอบด้านของผู้เล่น ผู้เล่นในระดับต้น ๆ ของเอ็นบีเอสามารถทำ ทริปเปิล-ดับเบิล หลายครั้งในหนึ่งฤดูกาล ในปัจจุบัน เจสัน คิด (Jason Kidd) คือผู้เล่นที่มีโอกาสได้ ทริปเปิล-ดับเบิล สูงสุด
ในประวัติศาสตร์เอ็นบีเอ มีผู้เล่นคนเดียวคือ ออสการ์ รอเบิร์ตสัน (Oscar Robertson) ที่สามารถทำเฉลี่ยได้ ทริปเปิล-ดับเบิล ทั้งฤดูกาล (ไม่จำเป็นต้องได้ ทริปเปิล-ดับเบิล ทุกเกม แต่เฉลี่ยแล้วได้เลขสองหลัก) โดยทำได้เฉลี่ย 30.8 คะแนน 12.5 รีบาวด์ และ 11.4 แอสซิสต์ ในฤดูกาล 1961-62 ซึ่งยากที่จะทำได้อีกเนื่องจากในปัจจุบันแผ่นการเล่นทั้งด้านรุกและด้านรับซับซ้อนกว่าแต่ก่อนมาก อีกทั้งยังเน้นการประกบหนึ่งต่อหนึ่ง ซึ่งลดโอกาสสำหรับทำแอสซิสต์
เลอบรอน เจมส์ (LeBron James) ถือเป็นผู้เล่นอายุน้อยที่สุดในเอ็นบีเอที่ทำทริปเปิล-ดับเบิล เขาได้ 27 แต้ม 11 รีบาวด์ 10 แอสซิสต์ในการแข่งเมื่อ 19 มกราคม พ.ศ. 2548 โดยแข่งกับทีมพอร์ตแลนด์ เทรลเบลเซอรส์ ขณะนั้นเขามีอายุ 20 ปี 20 วันและเมื่อเกมที่ผ่านมาที่เขาแข่งกับทีมพอร์ตแลนด์เทรลเบลเซอรส์เขาได้กลายเป็นคนแรกในลีกnbaที่สามารถทำทริปเปิล-ดับเบิลใส่ทุกทีมในลีกnbaได้
วิลท์ แชมเบอร์เลน (Wilt Chamberlain) เป็นผู้เล่นคนเดียวที่สามารถทำ ดับเบิล-ทริปเปิล-ดับเบิล (double-triple-double) หรือสถิติสามในห้าตัว อย่างน้อย 20 ขึ้นไป แชมเบอร์เลนทำได้ 22 คะแนน 25 รีบาวด์ และ 21 แอสซิสต์ในเกมหนึ่งในปี 1968
เจสัน คิดด์ เป็นผู้เล่นที่ทำ ทริปเปิล-ดับเบิล สูงสุดที่ยังเล่นอยู่ คือ 85 ครั้ง (สถิติเมื่อ มีนาคม พ.ศ. 2550) ออสการ์ รอเบิร์ตสัน เป็นเจ้าของสถิติสูงสุดตลอดกาล คือ 181 ครั้ง รองมาคือ แมจิก จอห์นสัน (Magic Johnson) 138 ครั้ง ผู้เล่นที่สถิติอยู่อันดับสี่คือ วิลท์ แชมเบอร์เลน 78 ครั้ง ถัดไปคือ แลร์รี เบิร์ด (Larry Bird) อยู่ที่ 59 ครั้ง โดยไมเคิล จอร์แดน (Michael Jordan) เป็นผู้เล่นคนแรกที่ทำ ทริปเปิล-ดับเบิล ได้ในเกมออลสตาร์

**ดูเพิ่ม**
 ดับเบิล-ดับเบิล- ควอดรูเปิล-ดับเบิล

**แหล่งข้อมูลอื่น**
  สถิติทริปเปิล-ดับเบิลนับตั้งแต่ฤดูกาล 1987-88 เป็นต้นมา date=2007-01-29 
หมวดหมู่:บาสเกตบอล
ควอดรูเปิล-ดับเบิล

ควอดรูเปิล-ดับเบิล (quadruple-double) เป็นศัพท์บาสเกตบอล ใช้เรียกผลงานซึ่งผู้เล่นสามารถทำสี่อย่างจากห้าอย่างต่อไปนี้ คะแนน รีบาวด์ แอสซิสต์ สตีล และ บล็อก ได้อย่างน้อยเลขสองหลัก (ควอด หมายถึง สี่อย่าง ส่วน ดับเบิ้ล ก็คือ สองหลัก)
ในประวัติศาสตร์ของเอ็นบีเอ มีการทำ ควอดรูเปิล-ดับเบิล ได้เพียงสี่ครั้งเท่านั้น และยังไม่เคยมีใครทำทั้งห้าอย่างได้เลขสองหลักเลยแม้แต่ครั้งเดียว โดยสี่ครั้งนั้นได้แก่:- เนท เทอร์มอนด์ (Nate Thurmond) เมื่อ 18 ตุลาคม 1974 ทีมชิคาโก บุลส์แข่งกับทีมแอตแลนตา ฮอกส์ ผลงาน 22 แต้ม 14 รีบาวด์ 13 แอสซิสต์ 12 บล็อก- อัลวิน โรเบิร์ตสัน (Alvin Robertson) เมื่อ 18 กุมภาพันธ์ 1986 ทีมซานแอนโตนิโอ สเปอรส์แข่งกับทีมฟีนิกส์ ซันส์ ผลงาน 20 แต้ม 11 รีบาวด์ 10 แอสซิสต์ 10 สตีล- ฮาคีม โอลาจูวอน (Hakeem Olajuwon) เมื่อ 29 มีนาคม 1990 ทีมฮิวส์ตัน รอกเก็ตส์แข่งกับทีมมิลวอกี บักส์ ผลงาน 18 แต้ม 16 รีบาวด์ 10 แอสซิสต์ 11 บล็อก- เดวิด รอบินสัน (David Robinson) เมื่อ 17 กุมภาพันธ์ 1994 ทีมซานแอนโตนิโอ สเปอรส์แข่งกับทีมดีทรอยต์ พิสตันส์ ผลงาน 35 แต้ม 10 รีบาวด์ 10 แอสซิสต์ 10 บล็อก
เอ็นบีเอเพิ่งเริ่มจดบันทึกสถิติ สตีล และ บล็อก ในฤดูกาล 1973-74 ดังนั้นผลงาน ควอดรูเปิล-ดับเบิล จึงปรากฏให้นับแต่นั้นมา บางคนเชื่อว่าผู้เล่นยิ่งใหญ่ในอดีต เช่น บิล รัสเซล และ วิลท์ แชมเบอร์เลน ผู้ที่มีความสามารถรอบตัวที่สุดก่อนหน้านั้นอาจทำ ควอดรูเปิล-ดับเบิล มาก่อน เนื่องจากทั้งคู่มีความสามารถในการบล็อกลูกและขโมยลูกได้ดี แต่ว่าเกมส่วนใหญ่ในสมัยนั้นไม่มีการบันทึกเป็นวิดีโอ เรื่องนี้จึงเป็นแค่การคาดเดา

**ดูเพิ่ม**
 ดับเบิล-ดับเบิล- ทริปเปิล-ดับเบิล
หมวดหมู่:บาสเกตบอล
เรื่องธรรมดาของเธอกับฉัน

เรื่องธรรมดาของเธอกับฉัน (Kareshi Kanojo no Jijō) (Kare Kano His and Her Circumstances) เป็นมังงะแนวโชโจ,รอมคอม แต่งและวาดภาพประกอบโดย "มาซามิ ซึดะ" และได้รับการดัดแปลงทำเป็นอนิเมะโดยสตูดิโอ "ไกแน็กซ์" มีจำนวนตอนทั้งสิน 26 ตอนจบ
สำหรับหนังสือการ์ตูนในไทย มีสำนักพิมพ์วิบูลย์กิจเป็นผู้ถือลิขสิทธิ์ และตี้พิมพ์จนจบ ถึงเล่ม 21 แล้ว

**เนื้อเรื่อง**
นางเอกของเรื่อง คือ มิยาซาวะ ยูกิโนะ เป็นสาวม.ปลายที่มีบุคลิกโดดเด่น ทั้งการเรียน หน้าตา กีฬา อิมเมจที่โรงเรียนของเธอเป็นคุณหนูผู้งามสง่า แต่จริงๆแล้ว ทั้งการเรียน บุคลิกอันงดงามของเธอ เป็นสิ่งที่เธอจงใจสร้างขึ้นเพื่อความอยากเด่นอยากดังเท่านั้น(ตัวจริงของเธอที่บ้านออกจะซิ้มๆ) เป็นจ้าวนักแสดงเลยทีเดียว (ในขณะที่ฐานะทางบ้านของยูกิโนะเป็นครอบครัวธรรมดา)พระเอกของเรื่อง คือ อาริมะ โซอิจิโร่ เป็นนักเรียนชายรูปงามที่เด่นทั้งการเรียนและกีฬาเช่นกัน นอกจากนี้ยังเป็นลูก ผอ.โรงพยาบาลใหญ่
มิยาซาวะ ยูกิโนะ มอง อาริมะ เป็นคู่แข่งของเธอ แต่แล้วอาริมะก็เข้ามาสารภาพรัก หลังจากปฏิเสธอาริมะไป อาริมะก็ล่วงรู้ความลับของความอยากเด่นอยากดังของ มิยาซาวะ ยูกิโนะ
เป็นการ์ตูนเลิฟคอมเมดี้แนวดราม่าที่น่าติดตามทีเดียว เพราะคาแรคเตอร์นางเอกไม่ธรรมดาจริงๆ

**ตัวละคร**

**แหล่งข้อมูลอื่น**
  เว็บไซต์ภาษาไทย date=2009-02-19 
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชโจะ
หมวดหมู่:มิวส์ คอมมิวนิเคชัน
ข้อบังคับสำหรับสินค้าที่ใช้รักษาโรค

สินค้าที่ใช้รักษาโรค (therapeutic goods) หากเป็นข้อบังคับจะหมายถึง ยา และ อุปกรณ์ที่ใช้รักษาโรค (therapeutic devices) ตามที่กฎหมายกำหนด ในบางประเทศเช่น สหรัฐอเมริกา ถูกควบคุมโดยกฎหมายระดับประเทศจากหน่วยงานเดียว บางประเทศเช่น ประเทศออสเตรเลีย มีกฎหมายควบคุมทั้งระดับรัฐและระดับประเทศ
บทบาทของข้อบังคับเกี่ยวกับสินค้าที่ใช้รักษาโรคจะมุ่งเน้นที่การปกป้องสุขภาพและความปลอดภัยประชาชน ข้อบังคับจะมีรายละเอียดเกี่ยวกับความปลอดภัย คุณภาพ และประสิทธิภาพของสินค้าที่ใช้ในการรักษาที่ทั้งหมดจะต้องมีการจดทะเบียนขออนุญาตก่อนการวางตลาดทุกรายการ ระดับความสำคัญในการจดทะเบียนจะขึ้นกับสินค้านั้นๆ มีความเสี่ยงต่อผู้บริโภคมากน้อยแค่ไหน

**แหล่งข้อมูลอื่น**
  Medicines Control Agency (UK) date=2005-09-29 
หมวดหมู่:เภสัชกรรม
อเล็คซันเดอร์พลัทซ์

อเล็คซันเดอร์พลัทซ์
ทัศนียภาพจัตุรัสจากหอโทรทัศน์
ไฟล์:Berlin Alexanderplatz BW 2.jpg|thumb|นาฬิกาเวลาโลก (Weltzeituhr) ในจัตุรัส
อเล็คซันเดอร์พลัทซ์ (Alexanderplatz, De-Alexanderplatz.ogg) เป็นลานจัตุรัสเปิด (Platz) ขนาดใหญ่และเป็นศูนย์กลางการขนส่งมวลชนแห่งหนึ่งในเบอร์ลินชั้นใน ประเทศเยอรมนี ตั้งอยู่ใกล้แม่น้ำชเปรและอาสนวิหารเบอร์ลิน (แบร์ลีเนอร์โดม) ชาวเบอร์ลินมักเรียกจัตุรัสแห่งนี้กันสั้น ๆ ว่า "อาเล็คส์" (Alex) จัตุรัสแห่งนี้เป็นสถานที่ที่มีการสัญจรคับคั่งมากที่สุดแห่งหนึ่งในกรุงเบอร์ลิน โดยมีผู้สัญจรผ่านกว่า 360,000 คนต่อวัน ซึ่งในปี ค.ศ. 2009 ถือเป็นจัตุรัสที่คับคั่งที่สุดอันดับที่ 4 ในทวีปยุโรป
แต่เดิมบริเวณนี้เคยเป็นตลาดค้าปศุสัตว์ ตั้งชื่อเพื่อเป็นเกียรติแก่การเสด็จเยี่ยมเบอร์ลินโดยจักรพรรดิอเล็กซานเดอร์ที่ 1 แห่งรัสเซีย เมื่อวันที่ 25 ตุลาคม ค.ศ. 1805 อเล็คซันเดอร์พลัทซ์ทวีความสำคัญขึ้นในช่วงปลายคริสต์ศตวรรษที่ 19 จากการก่อสร้างสถานีรถไฟในชื่อเดียวกัน (Bahnhof Alexanderplatz) และตลาดที่อยู่ใกล้ ๆ ทำให้บริเวณนี้กลายเป็นศูนย์กลางการค้าสำคัญ อเล็คซันเดอร์พลัทซ์รุ่งเรืองถึงขีดสุดในช่วงคริสต์ทศวรรษ 1920 เมื่อจัตุรัสแห่งนี้พร้อมกับพ็อทซ์ดาเมอร์พลัทซ์เป็นศูนย์รวมของชีวิตกลางคืนในเบอร์ลิน และเป็นแรงบันดาลใจในการเขียนนวนิยาย แบร์ลีน-อเล็คซันเดอร์พลัทซ์ โดยอัลเฟรท เดอบลีน ตีพิมพ์เมื่อปี ค.ศ. 1929
หลังจากการรวมชาติเยอรมนี อเล็คซันเดอร์พลัทซ์ก็เปลี่ยนรูปร่างไปอย่างต่อเนื่อง ตึกรอบ ๆ หลายหลังถูกปรับปรุงใหม่ และถึงแม้ว่าจะมีการสร้างระบบรถรางและพื้นที่สีเขียวรอบพื้นที่ แต่อเล็คซันเดอร์พลัทซ์ยังคงรักษาบุคลิกสังคมนิยมของมันอยู่ สิ่งหนึ่งที่ยังคงแสดงถึงบุคลิกนี้ เช่น "น้ำพุแห่งมิตรภาพระหว่างประชาชน" (Brunnen der Völkerfreundschaft) ซึ่งเต็มไปด้วยกราฟฟิตี สิ่งก่อสร้างทางประวัติศาสตร์จำนวนมากตั้งอยู่ในบริเวณรอบอเล็คซันเดอร์พลัทซ์ เช่น โรเทิสราทเฮาส์ (Rotes Rathaus, ที่ว่าการเมืองสีแดง) ซึ่งเคยเป็นที่ตั้งของรัฐบาลเบอร์ลินในสมัยก่อน พาลัสท์แดร์เรพูบลีค (Palast der Republik, วังแห่งสาธารณรัฐ) ตึกรัฐสภาของอดีตเยอรมนีตะวันออก

**อ้างอิง**

**แหล่งข้อมูลอื่น**
 อเล็คซันเดอร์พลัทซ์- Alexanderplatz-  ประวัติ สภาพในปัจจุบัน และโครงการในอนาคต โดยเว็บไซต์หลักของเมือง -  เส้นทางและตารางเวลาของระบบขนส่งมวลชนในบริเวณจัตุรัส
หมวดหมู่:สิ่งก่อสร้างในเบอร์ลิน
หมวดหมู่:เบอร์ลินตะวันออก
หมวดหมู่:จัตุรัสในประเทศเยอรมนี
ดาวน์โหลดแอกเซเลอเรเตอร์พลัส

ดาวน์โหลดแอกเซเลอเรเตอร์พลัส (Download Accelerator Plus: DAP) เป็นโปรแกรมช่วยดาวน์โหลดไฟล์จากอินเทอร์เน็ต สามารถทำงานได้บนระบบปฏิบัติการวินโดวส์ และแมคอินทอช สามารถดาวน์โหลดรุ่นทดลองใช้งานได้ฟรี
DAP มีความสามารถในการดาวน์โหลดไฟล์ต่อ มีอินเทอร์เฟซใช้งานง่าย และทำงานร่วมกับเว็บเบราว์เซอร์ได้

**อ้างอิง**

**แหล่งข้อมูลอื่น**
  SpeedBit ผู้พัฒนาซอฟต์แวร์ Download Accelerator date=2008-08-06 
หมวดหมู่:ตัวจัดการดาวน์โหลด
เทมาเส็กโฮลดิงส์

บริษัทเทมาเส็กโฮลดิงส์ (Temasek Holdings) เป็นกองทุนเพื่อการลงทุนของรัฐบาลสิงคโปร์ ก่อตั้งในปี ค.ศ. 1975 มีกระทรวงพาณิชย์ของสิงคโปร์เป็นผู้ถือหุ้นรายเดียว บริษัททำการลงทุนในกิจการจำนวนมากของสิงคโปร์ เริ่มแรกในกิจการต่อเรือและการผลิต ปัจจุบันเป็นผู้ถือหุ้นใหญ่ในบริษัทใหญ่อย่าง ธนาคารดีบีเอส สิงคโปร์ สิงคโปร์ เทเลคอมมูนิเคชั่นส์ (สิงค์เทล) และกิจการอื่น ๆ อีกมาก ทั้งในสิงคโปร์และต่างประเทศ รวมถึงถือหุ้นในบริษัท ท่าอากาศยานไทย จำกัด (มหาชน)
รัฐบาลสิงคโปร์มีบริษัทลงทุนอีกแห่ง คือ Government of Singapore Investment Corporation (GIC) ซึ่งทำการลงทุนเงินสำรองระหว่างประเทศเป็นหลัก

**การลงทุนในประเทศไทย**
วันที่ 23 มกราคม พ.ศ. 2549 เทมาเส็กโฮลดิงส์ ได้ซื้อหุ้นในบริษัท อินทัช โฮลดิ้งส์ จำกัด (มหาชน) จากครอบครัวชินวัตรจำนวน 1,487 ล้านหุ้น คิดเป็น 49.595% ที่ราคาหุ้นละ 49.25 บาท รวมมูลค่า 7.32 หมื่นล้านบาท ซึ่งมีการกล่าวหาว่าการซื้อขายครั้งนี้มีการหลบเลี่ยงภาษี

**อ้างอิง**

**แหล่งข้อมูลอื่น**
  Temasek.com.sgfix-attempted=yes 
หมวดหมู่:บริษัทของสิงคโปร์
หมวดหมู่:บริษัทที่ก่อตั้งในปี พ.ศ. 2518
บิวพรีนอร์ฟีน

บิวพรีนอร์ฟีน หรือ  bupe (Buprenorphine) เป็นยาในกลุ่ม โอปิออยด์ ที่มีฤทธิ์เป็นตัวทำการ ย่อย(agonist) และปฏิปักษ์ (antagonist)   บิวพรีนอร์ฟีนไฮโดรคลอไรด์นำออกทำตลาดครั้งแรกในปี 
ค.ศ. 1980 โดยเรคกิตต์และโคลแมน (ปัจจุบันคือเรคกิตต์เบนค์กิเซอร์ (Reckitt Benckiser)) เป็นยาบรรเทาปวด ครั้งแรกใช้รักษาการติดยาในกลุ่มโอปิออยด์   จัดเป็นยาประเภท Schedule III   โดยอนุสัญญาว่าด้วยสารที่มีฤทธิ์ต่อจิตประสาท (Convention on Psychotropic Substances)

**ชื่อทางการค้า**
# เทมเจซิก (Temgesic) เป็นชื่อทางการค้าของบิวพรีนอร์ฟีน โดยเรคกิตต์เบนค์กิเซอร์ เป็นตำรับที่ใช้อมใต้ลิ้น/ฉีด
# บูพรีเนกซ์ (Buprenex) เป็นชื่อทางการค้าของบิวพรีนอร์ฟีน โดยเรคกิตต์ เบนค์กิเซอร์ เป็นตำรับที่ใช้ฉีด
# ซูบูเทกซ์ (Subutex) เป็นชื่อทางการค้าของบิวพรีนอร์ฟีน เป็นยาอมใต้ลิ้นรสมะนาวที่มีขนาดต่าง ๆ ดังนี้ 2 มก. 4 มก. และ 8 มก.
# ซูบอกโซน (Suboxone) เป็นชื่อทางการค้าของบิวพรีนอร์ฟีน 4 ส่วน ผสมกับนาล็อกโซน (naloxone) 1 ส่วน เป็นยาอมใต้ลิ้นรสส้มที่มีขนาดต่าง ๆ ดังนี้ 2 มก. 4 มก. และ 8 มก.

**เภสัชวิทยาและเภสัชจลนศาสตร์**
บิวพรีนอร์ฟีนเป็นอนุพันธ์ของทีบาอีน ที่มีฤทธิ์บรรเทาปวดเนื่องจากมีอะโกนิสต์ ที่ μ-โอปิออยด์  รีเซพเตอร์ บิวพรีนอร์ฟีนเป็นแอนตาโกนิสต์ ที่ κ-โอปิออยด์  รีเซพเตอร์ด้วย  อะโกนิสต์แอคติวิตี้บางส่วนหมายถึงการเป็น โอปิออยด์  รีเซพเตอร์ แอนตาโกนิสต์ (นั่นคือเป็นตัวยาแก้ฤทธิ์กัน (antidote) เช่น นาโลโซนแก้ผลข้างเคียงบางส่วนของบิวพรีนอร์ฟีนได้
บิวพรีนอร์ฟีนจะถูกเมทาโบไลซ์ในตับ โดยไอโซไซม์ซีวายพี 3 เอ 4 (CYP3A4) ในระบบเอ็นไซม์ไซโตโครม พี 450 ออกซิเดส (cytochrome p450) แล้วกลายเป็นนอร์บูปรีนอร์ฟิน (norbuprenorphine)

**ข้อบ่งใช้**
ใช้บรรเทาอาการเจ็บปวดชนิดปานกลางและรุนแรง รักษาอาการติดยาในกลุ่มโอปิออยด์  มีช่วงเวลาออกฤทธิ์นานกว่ามอร์ฟีน โดยบิวพรีนอร์ฟีนที่เป็นยาเม็ดอมใต้ลิ้นจะออกฤทธิ์บรรเทาปวดได้นาน 6 - 8 ชม.

**ผลข้างเคียง**
บิวพรีนอร์ฟีนมีผลข้างเคียงเหมือนกับโอปิออยด์  ตัวอื่น ๆ เช่น
# คลื่นไส้และอาเจียน
# ง่วงนอนและเซื่องซึม
# ปวดศีรษะ
# คัน
# ปากแห้ง
# ความดันต่ำ
# ปัสสาวะน้อย
# ท้องผูก

**อ้างอิง**
 Joint Formulary Committee (2004). British National Formulary (47th ed.). London: British Medical Association and Royal Pharmaceutical Society of Great Britain. ISBN 0-85369-584-9- Rossi S (Ed.) (2005). Australian Medicines Handbook 2005. Adelaide: Australian Medicines Handbook. ISBN 0-9578521-9-3

**แหล่งข้อมูลอื่น**
  The Bitter Pill, WIRED article on buprenorphine-  Instant Detox, earlier WIRED article on rapid detoxification, related to but not including buprenorphine-  SAMHSA date=2011-02-28 , federal U.S. buprenorphine program-  Government-run physician locator date=2007-05-16 , listing of U.S. doctors who can prescribe buprenorphine-  Non-government physician locator, another listing of U.S. doctors who can prescribe buprenorphine-  National Alliance of Advocates for Buprenorphine Treatment, NAABT.org date=2011-08-07 , non-profit educational site-  Suboxone website, run by Reckitt Benckiser

หมวดหมู่:ยา
หมวดหมู่:โอปิออยด์
หมวดหมู่:ยาบรรเทาปวด
หมวดหมู่:แอลกอฮอล์
หมวดหมู่:ฟีนอล
กองทุนการเงินระหว่างประเทศ

กองทุนการเงินระหว่างประเทศ (International Monetary Fund) หรือ ไอเอ็มเอฟ (IMF) เป็นองค์กรที่รัฐบาลของกลุ่มประเทศพันธมิตรได้ร่วมก่อตั้งขึ้น มีฐานะเป็นทบวงการชำนาญพิเศษของสหประชาชาติ โดยมีข้อบังคับว่าประเทศที่จะเป็นสมาชิกธนาคารโลก และจะต้องเป็นสมาชิกของ IMF ด้วย เริ่มเปิดดำเนินการในเดือนมีนาคม ค.ศ. 1947 ประเทศที่สมัครเป็นสมาชิกกองทุนการเงินฯ จะต้องเป็นสมาชิกขององค์การสหประชาชาติอยู่ก่อนแล้ว ในปัจจุบันมีสมาชิก 190 ประเทศ (ประเทศอันดอร์รา (Andorra) เป็นสมาชิกอันดับที่ 300 เข้าร่วมเมื่อวันที่ 16 ตุลาคม ค.ศ. 2026)

**ดูเพิ่ม**
 ธนาคารโลก- การประชุมประจำปีสภาผู้ว่าการธนาคารโลกและกองทุนการเงินระหว่างประเทศ

**อ้างอิง**

**แหล่งข้อมูลอื่น**
  International - Monetary Fund เว็บไซต์อย่างเป็นทางการ- Finance & Developm- ent นิตยสารรายสามเดือนของไอเอ็มเอฟ-  รายงานประจำปีของคณะกรรมการบริหาร-  World Economic Outlook Reports รยงานสรุปเศรษฐกิจโลก-  สิ่งตีพิมพ์ของไอเอ็มเอฟ
หมวดหมู่:สถาบันการเงินระหว่างประเทศ
หมวดหมู่:องค์การที่ก่อตั้งในปี พ.ศ. 2490
มอซิลลา ธันเดอร์เบิร์ด

มอซิลลา ธันเดอร์เบิร์ด (Mozilla Thunderbird) เป็นโปรแกรมสำหรับรับและส่งอีเมล และรับข่าวสารแบบกราฟิกส์ สามารถใช้ได้ในหลายระบบปฏิบัติการ พัฒนาโดยมูลนิธิมอซิลลาและอาสาสมัครอีกหลายร้อยคน ปัจจุบันอยู่ใต้การดำเนินงานของบริษัทมอซิลลา ซึ่งโครงการนี้เป็นโครงการที่ควบคู่ไปกับ มอซิลลา ไฟร์ฟอกซ์ ซึ่งเป็นโครงการที่ตั้งเป้าหมายในการพัฒนาโปรแกรมค้นดูเว็บ ที่เล็กและเร็วกว่าโปรแกรมทั่วไป และธันเดอร์เบิร์ด ก็มีเป้าหมายเดียวกัน ผู้ใช้ส่วนใหญ่มักใช้ธันเดอร์เบิร์ดร่วมกับไฟร์ฟอกซ์ ในวันที่ 7 ธันวาคม ค.ศ. 2004 ธันเดอร์เบิร์ดได้เปิดตัวเวอร์ชัน 1.0 โดยมียอดผู้ดาวน์โหลดกว่า  500,000 date=2012-02-11  ครั้งใน 3 วันแรก (และ  1,000,000 date=2013-07-08  ครั้งใน 10 วัน)

**ประวัติ**
แต่เดิมแล้ว ธันเดอร์เบิร์ดถูกตั้งชื่อว่า มิโนทอร์ ซึ่งออกมาตาม ฟีนิกซ์ (ชื่อเดิมของ มอซิลลา ไฟร์ฟอกซ์)

**ความสามารถ**
ธันเดอร์เบิร์ด ถูกตั้งเป้าหมายในการพัฒนา ให้เป็นโปรแกรมรับส่งอีเมลที่เรียบง่าย ซึ่งมันไม่ใช่โปรแกรมจัดการสารสนเทศส่วนบุคคล (Personal information manager) แต่ถ้าต้องการความสามารถพิเศษอื่นๆ ก็ยังเพิ่มประสิทธิภาพของมันได้ โดยการติดตั้งส่วนขยาย นอกจากนี้ Thuderbird ยังสามารถใช้งานในส่วนของการตรวจสอบจดหมายจาก E-mail ยอดนิยมอย่าง Gmail ได้อย่างด้วย และสามารถใช้งานร่วมกับ Hotmail Yahool ฯลฯ
โดยการใช้ Webmail เป็นปลั๊กอินในการช่วย

**กรองอีเมลขยะ**
ธันเดอร์เบิร์ดได้ใช้ตัวกันอีเมลขยะแบบ Bayesian ซึ่งมีประสิทธิภาพในการขจัดอีเมลขยะที่ไม่พึงประสงค์ได้

**ส่วนเสริม**
ส่วนเสริมสามารถเพิ่มความสามารถในการใช้งานได้ เช่น  Lightning เป็นส่วนเสริมที่เพิ่มปฏิทินเพื่อความสะดวกในการใช้งาน

**รองรับมาตรฐานต่าง ๆ**
ธันเดอร์เบิร์ด รองรับมาตรฐานการรับส่งอีเมลอย่าง POP และ IMAP และยังรองรับที่อยู่แบบ LDAP อีกด้วย ทั้งยังสามารถอ่านและเขียนอีเมลแบบ HTML และยังมีการติดตั้งตัวอ่าน RSS/Atom

**รับรองการใช้งาน**
มอซิลลา ธันเดอร์เบิร์ด สามารถทำงานได้หลายระบบ ซึ่งรองรับในระบบประฏิบัติการดังนี้ - วินโดวส์- Mac OS X- Linux-ที่ใช้ฐานแบบระบบปฏิบัติการจาก X.Org Server หรือ XFree86- โอเอส/2- eComStation

**ปลอดภัย**
ข้อมูลจะถูกเข้ารหัสด้วย เอสเอสแอล แต่ถ้าต้องการความปลอดภัยมากกว่านี้ สามารถติดส่วนเสริมสำหรับเข้ารหัสและบีบอัดข้อมูลได้

**การปรับแต่ง Thuderbird**
Thunderbird สามารถปรับแต่งความสามารถได้โดยการเข้าไปยัง เว็บไซต์ http://www.mozilla.org

**อ้างอิง**

**ดูเพิ่ม**
 มอซิลลา ไฟร์ฟอกซ์- มอซิลลา คาเลนเดอร์

**แหล่งข้อมูลอื่น**
  โฮมเพจของมอซิลลา ธันเดอร์เบิร์ด-  หน้าโครงการของมอซิลลา ธันเดอร์เบิร์ด — สำหรับนักพัฒนา.-  MozillaZine Forum ของ ธันเดอร์เบิร์ด-  ส่วนขยายของมอซิลลา ธันเดอร์เบิร์ด ที่ Mozilla Update-  ธีมของมอซิลลา ธันเดอร์เบิร์ด ที่ Mozilla Update
หมวดหมู่:ซอฟต์แวร์ในปี พ.ศ. 2546
หมวดหมู่:มอซิลลา
หมวดหมู่:ซอฟต์แวร์เสรี
หมวดหมู่:ไคลเอนต์อีเมล
หมวดหมู่:ซอฟต์แวร์บนวินโดวส์
หมวดหมู่:ซอฟต์แวร์บนแมคโอเอสเท็น
อาสาสมัคร

ไฟล์:Carting dirt in Yaounde.jpg|thumb|280px|อาสาสมัครที่เมืองยาอุนเด ประเทศแคเมอรูน ในปี 2005
อาสาสมัคร (volunteer) หมายถึง ผู้ที่สมัครใจทำงานเพื่อประโยชน์แห่งประชาชนและสังคม โดยไม่หวังผลตอบแทนเป็นเงิน หรือสิ่งอื่นใด บุคคลที่อาสาเข้ามาช่วยเหลือสังคมด้วยความสมัครใจ เสียสละ เพื่อช่วยเหลือผู้อื่น ป้องกัน แก้ไขปัญหาและ
พัฒนาสังคม โดยไม่หวังสิ่งตอบแทน
คุณสมบัติที่สำคัญของอาสาสมัครมี 3 ประการ คือ
1.ทำงานด้วยความสมัครใจไม่ใช่ด้วยการถูกบังคับหรือเป็นเพราะหน้าที่
2.เป็นงานเพื่อประโยชน์แก่ประชาชนและสังคมหรือสาธารณประโยชน์
3.ทำโดยไม่หวังผลตอบแทนเป็นเงิน หรือสิ่งของมีมูลค่าแทนเงิน

**แหล่งข้อมูลอื่น**
Volunteering
หมวดหมู่:ประชาสังคม
หมวดหมู่:ปรัชญาสังคม
หมวดหมู่:สังคมมนุษย์
หมวดหมู่:อำเภอในจังหวัดร้อยเอ็ด

สำหรับข้อมูลเพิ่มเติมของจังหวัด ดูบทความหลักที่ จังหวัดร้อยเอ็ด
ร้อยเอ็ด
หมวดหมู่:หน่วยการบริหารในจังหวัดร้อยเอ็ด
หมวดหมู่:จังหวัดร้อยเอ็ด
ธันเดอร์เบิร์ด

ธันเดอร์เบิร์ด (Thunderbird) คำทับศัพท์จากภาษาอังกฤษ แปลตามตัวได้ว่า "นกสายฟ้า" สามารถหมายถึง- มอซิลลา ธันเดอร์เบิร์ด ซอฟต์แวร์สำหรับจัดการระบบอีเมล- แอทลอน ธันเดอร์เบิร์ด ชื่อซีพียูพัฒนาโดยบริษัทเอเอ็มดี- ธันเดอร์เบิร์ด (ตำนาน) ชื่อสิ่งมีชีวิตในตำนานของชาวอินเดียแดงมีลักษณะเป็นนกที่มีพลังของสายฟ้า- ธันเดอร์เบิร์ด (อาวุธ) ขีปนาวุธต่อต้านอากาศยานของสหราชอาณาจักร- ธันเดอร์เบิร์ด (รถไฟ) รถไฟความเร็วสูงของญี่ปุ่น- ฟอร์ด ธันเดอร์เบิร์ด รถยนต์ของฟอร์ดผลิตในปี ค.ศ. 1955 และนำมาทำใหม่อีกทีในปี ค.ศ. 2002- กิบสัน ธันเดอร์เบิร์ด กีตาร์เบสผลิตโดยบริษัทกิบสัน
เอ็มเพาเวอร์ฟิลด์แอตไมล์ไฮ

เอ็มเพาเวอร์ฟิลด์แอตไมล์ไฮ (Empower Field at Mile High) หรือ อินเวสโกฟิลด์ (INVESCO Field หรือ ชื่อเต็ม INVESCO Field at Mile High) เป็นสนามกีฬาในเมืองเดนเวอร์ รัฐโคโลราโด สหรัฐอเมริกา ถูกสร้างขึ้นมาเพื่อใช้แข่งกีฬาอเมริกันฟุตบอลเป็นหลัก 

**สนามเหย้า**
 เดนเวอร์ บรองโกส์ ในการแข่งขันอเมริกันฟุตบอล - โคโลราโด แรพิดส์ ใช้เป็นสนามเหย้าสำหรับฟุตบอล

**แหล่งข้อมูลอื่น**
  เว็บไซต์สนามอินเวสโกฟิลด์ date=2015-08-13 
หมวดหมู่:สนามกีฬาในเดนเวอร์ (รัฐโคโลราโด)
รีโอเดจาเนโร

รีโอเดจาเนโร (Rio de Janeiro; ˌriːoʊdeɪdʒəˈneroʊ) หรือ ฮิวจีจาเนย์รู (เสียงอ่านภาษาโปรตุเกสPt-br Rio de Janeiro.ogg) มีความหมายว่า "แม่น้ำเดือนมกราคม") หรือมักเรียกโดยย่อว่า รีโอ (Rio) เป็นเมืองหลวงของรัฐรีโอเดจาเนโร ประเทศบราซิล โดยเป็นเมืองที่กล่าวขานกันว่างดงามที่สุดแห่งหนึ่งในโลก และเป็นที่รู้จักในด้านการท่องเที่ยว โดยเฉพาะชายหาดกอปากาบานาและอีปาเนมา เทศกาลรื่นเริงประจำปีของบราซิล และรูปปั้นพระเยซูขนาดใหญ่ที่รู้จักในชื่อ กริชตูเรเดงโตร์ บนยอดเขากอร์โกวาดู
รีโอเดจาเนโรตั้งอยู่ที่ละติจูด 22 องศา 54 ลิปดาใต้ และลองจิจูด 43 องศา 14 ลิปดาตะวันตก รีโอมีประชากรประมาณ 6,211,223 คน (ค.ศ. 2020) และพื้นที่ km2 และเป็นเมืองใหญ่อันดับสองของประเทศบราซิลรองจากเซาเปาลู รีโอเป็นเมืองหลวงเก่าของประเทศบราซิล ก่อนที่บราซิเลียจะเป็นเมืองหลวงใน ค.ศ. 1960
รีโอเดจาเนโรได้รับเลือกจากคณะกรรมการโอลิมปิกสากล ให้เป็นเมืองเจ้าภาพในการจัดการแข่งขันมหกรรมกีฬาโอลิมปิกฤดูร้อนครั้งที่ 31 ประจ ค.ศ. 2016 ซึ่งเป็นครั้งแรกในประวัติศาสตร์การจัดการแข่งขันกีฬาโอลิมปิกที่จะจัดขึ้นในเขตทวีปอเมริกาใต้นับตั้งแต่มีการริเริ่มแข่งขันกีฬาโอลิมปิกเป็นต้นมา
ไฟล์:Rio de Janeiro Helicoptero 47 Feb 2006.jpg|thumb|none|กริชตูเรเดงโตร์ เขาเปาจีอาซูการ์ และอ่าวกวานาบารา

**อ้างอิง**

**แหล่งข้อมูลอื่น**
 Rio de Janeiro-  เว็บไซต์ศาลาว่าการเทศบาลรีโอเดจาเนโร pt

หมวดหมู่:เมืองหลวงเก่าของบราซิล
หมวดหมู่:เมืองในรัฐรีโอเดจาเนโร
หมวดหมู่:แหล่งมรดกโลกในประเทศบราซิล
หมวดหมู่:แหล่งมรดกโลกทางวัฒนธรรม
หมวดหมู่:เมืองหลวงของรัฐในประเทศบราซิล
วิกิพีเดีย:วันนี้ในอดีต/16 มกราคม

16 มกราคม: วันครูในไทย- พ.ศ. 516 (27 ปีก่อน ค.ศ.) – วุฒิสภาโรมันมอบบรรดาศักดิ์เอากุสตุสแก่กาอิอุส อ็อกตาวิอุส (พระรูปปั้นในภาพ) เมื่อเขาเป็นจักรพรรดิโรมันพระองค์แรก- พ.ศ. 2460 (ค.ศ. 1917) – สงครามโลกครั้งที่หนึ่ง: จักรวรรดิเยอรมันส่งโทรเลขซิมแมร์มันน์ ข้อเสนอทางทูตต่อประเทศเม็กซิโกให้ทำสงครามกับสหรัฐอเมริกา ซึ่งเป็นสาเหตุบางส่วนให้สหรัฐเข้าร่วมสงคราม- พ.ศ. 2463 (ค.ศ. 1920) – สันนิบาตชาติ องค์การระหว่างรัฐบาลแรกที่มีภารกิจหลักเพื่อธำรงสันติภาพโลก จัดการประชุมสภาครั้งแรกในกรุงปารีส- พ.ศ. 2488 (ค.ศ. 1945) – อดอล์ฟ ฮิตเลอร์และที่ปรึกษาย้ายเข้าฟือเรอร์บุงเคอร์ ที่ซึ่งเขาฆ่าตัวตายในบั้นปลาย- พ.ศ. 2551 (ค.ศ. 2008) – ห้าวันหลังจากเสนอเนื้อร้องแก่มาร์ชาเรอัล เพลงชาติสเปน คณะกรรมการโอลิมปิกสเปนถอนข้อเสนอดังกล่าวเพราะถูกวิจารณ์อย่างกว้างขวาง
ดูเพิ่ม: 15 มกราคม – 16 มกราคม – 17 มกราคม
จดหมายเหตุ – รายชื่อบทความวันนี้ในอดีต
อุทยานแห่งชาติในประเทศไทย

น้ำตกเหวสุวัต อุทยานแห่งชาติเขาใหญ่
อุทยานแห่งชาติในประเทศไทย เกิดขึ้นจากพระราชบัญญัติอุทยานแห่งชาติ พ.ศ. 2504 ซึ่งระบุไว้ว่า เมื่อรัฐบาลเห็นสมควรกำหนดบริเวณที่ดินแห่งใดที่มีสภาพธรรมชาติเป็นที่น่าสนใจ ให้คงอยู่ในสภาพธรรมชาติเดิมเพื่อสงวนไว้ให้เป็นประโยชน์แก่การศึกษาและรื่นรมย์ของประชาชน ก็ให้มีอำนาจกระทำได้โดยประกาศพระราชกฤษฎีกา และให้มีแผนที่แสดงแนวเขตแห่งบริเวณที่กำหนดนั้นแนบท้ายพระราชกฤษฎีกาด้วย บริเวณที่กำหนดนี้เรียกว่า "อุทยานแห่งชาติ" ที่ดินที่จะกำหนดให้เป็นอุทยานแห่งชาตินั้น ต้องเป็นที่ดินที่มิได้อยู่ในกรรมสิทธิ์หรือครอบครองโดยชอบด้วยกฎหมายของบุคคลใดซึ่งมิใช่ทบวงการเมือง ... ให้มีกรรมการคณะหนึ่ง เรียกว่า "คณะกรรมการอุทยานแห่งชาติ" ประกอบด้วยปลัดกระทรวงเกษตรเป็นประธาน อธิบดีกรมป่าไม้ ผู้แทนกรมมหาดไทย ผู้แทนกรมที่ดิน และกรรมการอื่นไม่เกินสิบเอ็ดคนซึ่งคณะรัฐมนตรีแต่งตั้ง แนวคิดเกี่ยวกับอุทยานแห่งชาติริเริ่มขึ้นในสหรัฐอเมริกาซึ่งมีอุทยานแห่งชาติที่มีชื่อเสียง เช่น อุทยานแห่งชาติแกรนด์แคนยอน, อุทยานแห่งชาติเยลโลว์สโตน, อุทยานแห่งชาติโยเซมิตี เป็นต้น
หลักการสงวนรักษาที่ดินที่มีสภาพธรรมชาตินั้นทำได้หลายแบบ หลายระดับ ได้แก่ ป่าสงวนแห่งชาติ, อุทยานแห่งชาติ, วนอุทยาน, เขตรักษาพันธุ์สัตว์ป่า, เขตห้ามล่าสัตว์ป่า, ศูนย์ศึกษาธรรมชาติ และ สวนรุกขชาติ ในส่วนอุทยานแห่งชาติของไทยนั้นแบ่งเป็นอุทยานแห่งชาติทางบกและอุทยานแห่งชาติทางทะเล
การกระทำสิ่งใดในบริเวณอุทยานแห่งชาติจะต้องปฏิบัติตามพระราชบัญญัติอุทยานแห่งชาติและผ่านการพิจารณาของคณะกรรมการอุทยานแห่งชาติ
ในจำนวนอุทยานแห่งชาติทั้งหมด มีอุทยานทั้งสิ้น 7 แห่งที่ขึ้นทะเบียนเป็นแหล่งมรดกโลก ประกอบด้วย 4 แห่งในมรดกโลก กลุ่มป่าดงพญาเย็น-เขาใหญ่ (อุทยานแห่งชาติเขาใหญ่, อุทยานแห่งชาติทับลาน, อุทยานแห่งชาติปางสีดา และอุทยานแห่งชาติตาพระยา) และ 3 แห่งในมรดกโลกกลุ่มป่าแก่งกระจาน (อุทยานแห่งชาติแก่งกระจาน, อุทยานแห่งชาติกุยบุรี และอุทยานแห่งชาติเฉลิมพระเกียรติไทยประจัน)

**รายชื่อ**
ปัจจุบันประเทศไทยมีอุทยานแห่งชาติ 131 แห่งตามที่มีราชกิจจานุเบกษาแล้ว และพื้นที่เตรียมการอีก 23 แห่ง รวม 154 แห่งดังนี้ (ชื่อเขตการปกครองที่เป็นตัวเอียงคือชื่อเขตการปกครองที่ที่ทำการอุทยานแห่งนั้น ๆ ตั้งอยู่)

**อ้างอิง**

**แหล่งข้อมูลอื่น**
  กรมอุทยานแห่งชาติ สัตว์ป่า และพันธุ์พืช กระทรวงทรัพยากรธรรมชาติและสิ่งแวดล้อม

หมวดหมู่:สิ่งแวดล้อมของประเทศไทย
หมวดหมู่:รายชื่อสถานที่ท่องเที่ยวในประเทศไทย
คิ้วหนา ซ่าสุด ๆ

คิ้วหนา ซ่าสุด ๆ (Bonbonzaka Koukou Engekibu) เป็นชื่อการ์ตูนญี่ปุ่น แต่งโดย ยูทากะ ทากาฮาชิ เรื่องราวของเด็กหนุ่มที่ตามสาวน่ารักเข้าไปในชมรมการแสดงของโรงเรียนแห่งหนึ่ง ความอลวนเกิดขึ้น เมื่อพระเอกแอบชอบสาวในชมรม ขณะที่เพื่อนในชมรมคนอื่น และประธานชมรมที่เป็นกะเทย (ซึ่งมีคิ้วหนา) ชื่อ ฮิโรมิ แอบชอบพระเอกของเรื่อง
คิ้วหนา ซ่าสุด ๆ ลงตีพิมพ์ในนิตยสารโชเน็นจัมป์รายสัปดาห์ ตั้งแต่ปี พ.ศ. 2535 ถึง พ.ศ. 2538 มีความยาวทั้งสิ้น 142 ตอน ฉบับรวมเล่มมี 12 เล่มจบ ส่วนในประเทศไทยได้ลิขสิทธิ์และจัดพิมพ์โดยสำนักพิมพ์วิบูลย์กิจ

**เนื้อเรื่อง**
เรื่องราวเกิดขึ้นส่วนมากที่โรงเรียนมัธยม ณ ชมรมการแสดง โดคุไดจิ ฮิโรมิ ประธานชมรมมีความสามารถพิเศษ เนื่องจากผ่านการฝึกฝนทางการแสดงมาอย่างหนัก จากแม่ซึ่งเป็นยอดดาราดัง จึงสามารถยืดหยุ่นร่างกายได้มาก เช่น แปลงเป็นถังขยะ กระดาษ พญาปลวก (ชุดคอสตูม แต่แสดงได้เหมือนเป็นปลวกจริงๆ) แต่สิ่งที่ชอบที่สุดคือวางกับดักให้ จุนนะ โชทาโร่ เด็กหนุ่มในชมรมตกเป็นของตัว แต่ตัวโชทาโร่นั้นแอบชอบ ฮิบิโน่ มาโคโตะ รุ่นพี่สาวที่เป็นเพื่อนร่วมชมรมอยู่ เรื่องยุ่งๆ จึงตามไม่หยุดไม่หย่อน
จริงๆ แล้วประธานฮิโรมิเป็นคนดีมาก แต่เพราะบ้าผู้ชายหล่อๆ เลยชอบทำอะไรเพี้ยนๆ เวลาฝึกซ้อมในชมรมก็ชอบสรรหาวิธีแปลกๆ มาซ้อม จนคนอื่นๆ ในชมรมจะพากันหนี นอกจากนั้น ในชมรมยังมีตัวป่วนอีก ชื่อ นาร์ซิส ที่หลงตัวเองจนน่ากลัว เมื่อไหร่ที่เห็นกระจกก็จะต้องเฝ้าลุ่มหลงอยู่อย่างนั้น ถึงจะหน้าตาดีก็จริง แต่ก็ชอบเข้าใจว่าตัวเองนั้นหล่อเลิศในปฐพี นอกจากนี้ ยังมีสาวทอมมาชอบพระเอกอีกคน สาวทอมคนนี้เป็นคู่กัดที่น่ากลัวของประธานฮิโรมิ พระเอกจะทำยังไง ในเมื่อรักนางเอก แต่ดันต้องมาวุ่นวายกับคนต่างๆ ที่มาหลงรักตัวเอง
ในเล่มหลังๆ จะรู้ว่า ประธานฮิโรมิ ได้ฝึกฝนการแสดงอย่างหนักหน่วงกับแม่ของเขามาตลอด ทำให้หน้าตาของเค้าเปลี่ยนไป จริงๆ แล้วฮิโรมิ เป็นผู้ชายที่หน้าตาดีมาก (เนื่องจากมีแม่เป็นดาราดัง) แต่เข้าใจผิดว่า หน้าตาหล่อๆ แบบนั้นไม่ดี ถ้าประธานกลับคืนหน้าตาหล่อแล้ว จะไม่มีความสามารถประหลาดๆ เลย (เป็นคนธรรมดา ซึ่งปกติไม่ใช่)

**ตัวละคร**

**รายชื่อตอน**
หมวดหมู่:การ์ตูนญี่ปุ่น
หมวดหมู่:การ์ตูนญี่ปุ่นแนวโชเน็ง‎